సంచలన దర్శకుడు రాంగోపాల్ వర్మ వివాదాస్పద ప్రకటన చేశాడు. వంగవీటి సినిమా తీసి బెజవాడలో అప్పటి రాజకీయ పరిస్థితులను కళ్లకు కట్టినట్లు చూపించిన వర్మ.. తెలుగు రాష్ట్ర రాజకీయాలనే ప్రభావితం చేసిన ఎన్టీఆర్పై సినిమా తీయనున్నట్లు గతంలో ప్రకటించిన సంగతి తెలిసిందే. ఈ సినిమాకు సంబంధించి వర్మ ఓ ఆసక్తికర పోస్ట్ పెట్టాడు. ఈ సినిమా తీయడానికి చేసిన పరిశోధన పూర్తయిందని, ఈ మొత్తం వివరాలు తెలుసుకున్న తర్వాత.. లక్ష్మీపార్వతి చెప్పిన నిజానిజాలను దృష్టిలో ఉంచుకుని ఎన్టీఆర్ బయోపిక్కు బదులుగా.. ఆయనను గందరగోళ పరిస్థితుల్లోకి నెట్టేసిన తెర వెనుక బాగోతాలను సినిమాగా తీయనున్నట్లు వర్మ తెలిపాడు. ఈ సినిమా తీయడానికి తానెంతో కుతూహలంగా ఉన్నట్లు చెప్పాడు.ఈ సినిమాకు ‘లక్ష్మీస్ ఎన్టీఆర్’అనే టైటిల్ ఖరారు చేసినట్లు రాంగోపాల్ వర్మ ఫేస్బుక్లో పోస్ట్ పెట్టాడు. ‘లక్ష్మీస్ ఎన్టీఆర్’లో నిజమని నమ్ముతున్న అబద్ధాల మాటున దాగిన నగ్న సత్యాలను, అసలుసిసలు వాస్తవాలను తెరకెక్కిస్తున్నట్లు వర్మ చెప్పాడు. ఎవరైతే ఎన్టీఆర్ కడుపుపై గుద్ది, వెన్నుపోటు పొడిచారో.. వారి గురించి అసలు నిజాలను బయటపెడతానని రాంగోపాల్ వర్మ సంచలన ప్రకటన చేశాడు. ‘లక్ష్మీస్ ఎన్టీఆర్’ సినిమా ఎన్టీఆర్ జీవితంలో నిజంగా ఏం జరిగిందో, మరీ ముఖ్యంగా ఆయన చివరి రోజుల్లో ఏం జరిగిందనే విషయంపై ఉంటుందని వర్మ ఫేస్బుక్ ద్వారా వెల్లడించాడు.
sanchalana darsakudu rangopal varma vivaadaaspada prakatana cheshaadu. vangaveeti sinima teesi bejavadalo appati rajakeeya paristhitulanu kallaku kattinatlu chuupinchina varma.. telugu rashtra rajakeeyaalane prabhaavitam chesina ntrpi sinima teeyanunnatlu gatamlo prakatinchina sangati telisinde. ee sinimaaku sambandhinchi varma oo aasaktikara post pettaadu. ee sinima teeyadaaniki chesina parisodhana puurtayindani, ee mottam vivaraalu telusukunna tarvaata.. lakshmipaarvati cheppina nijaanijaalanu drushtilo unchukuni ntr bayopikku badulugaa.. aayananu gandaragola paristhitulloki nettesina tera venuka bagotalanu sinimaga teeyanunnatlu varma telipaadu. ee sinima teeyadaaniki taanentho kutuuhalamgaa unnatlu cheppaadu.ee sinimaaku ‘lakshmis ntr’ane titil khararu chesinatlu rangopal varma fasebuklo post pettaadu. ‘lakshmis ntr’loo nijamani nammutunna abaddhaala maatuna daagina nagna satyaalanu, asalusisalu vaastavaalanu terakekkistunnatla varma cheppaadu. evaraithe ntr kadupupai guddi, vennupotu podicharo.. vaari gurinchi asalu nijaalanu bayatapedataanani rangopal varma sanchalana prakatana cheshaadu. ‘lakshmis ntr’ sinima ntr jeevitamlo nijamgaa yem jarigindo, mari mukhyamgaa aayana chivari rojullo yem jarigindane vishayampai untundani varma fasebook dwara velladinchaadu.